**Papa Roach** je americká rocková skupina z Vacaville v Kalifornii. Skupina hrá nu metal, s prvkami grungeu a alternatívneho rocku.

Názov Papa Roach sa dá do slovenčiny voľne preložiť ako **Otec šváb**. Tento názov pochádza z prezývky nevlastného deda Jacobyho Shaddixa Howarda Williama Roatcha, ktorého kamaráti prezývali Papa Roach. Roatch v roku 1996 spáchal samovraždu a kapela mu venovala pieseň „Roses On My Grave".

Piesne od Papa Roach sú často používané vo filmoch, seriáloch, reláciách a PC hrách. Napríklad piesne „Blood Brothers" a „Last Resort" boli použité vo filme The One (Jediný), pieseň „Blood" vo filme *Saw II*. Taktiež niektoré ich piesne bývajú použité ako titulné piesne rôznych wrestlingových relácií. Okrem iného sa časť ich piesne „Getting away with murder" objavila v jednej časti seriálu *C.S.I.: Kriminálka Miami*.

História
--------

Skupina Papa Roach vznikla v roku 1993, keď sa Jacoby Shaddix a Dave Buckner stretli na školskom ihrisku a začali sa spolu rozprávať o hudbe. Neskôr sa rozhodli,že si založia skupinu. Potom sa k nim pridali ich kamaráti Will James a Alan Dan Pease. Neskôr sa k nim pridal Jerry Horton. Neskôr sa však rozdelili, pretože každý išiel na inú školu. Po nejakom čase sa opäť stretli a hrávali v Daveovej garáži.

V roku 1994 vznikol ich prvý album *Potatoes for Christmas*. Davida Bucknera na chvíľu nahradil Ryan Brown, pretože Buckner odišiel do Seattlu študovať umenie. O rok nahrali album Caca Bonita. Za ten čas sa David Buckner vrátil. Will James ale musel odísť a nahradil ho Tobin Esperance.

V roku 1997 nahrali svoj prvý album v plnej dĺžke nazvaný *Old Friends from Young Years*. V roku 1998 nahrali album *5 Tracks Deep*. Dostali sa do pozornosti spoločnosti Warner Bros. ktorý im financoval vydanie ich demo CD. Nakoniec ale Warner Brothers odmietli podpísať s nimi zmluvu.

O rok vydali ďalší album *Let 'Em Know*. Krátko nato Jacoby Shaddix uzavrel so spoločnosťou Dreamworks Records nahrávací kontrakt. V ich réžii vydali v roku 2000 album *Infest*, ktorý bol veľmi úspešný. Bol trikrát platinovo ohodnotený a pieseň z tohto albumu „Last Resort" sa stala hitom. Potom, v roku 2002 nahrali album *lovehatetragedy*. V roku 2003 nahrali album *Dancing In the Ashes*, ktorý bol však premenovaný na *Getting Away With Murder*. Predalo sa ho viac ako milión kusov a bol platinovo ocenený. V roku 2006 nahrali ďalší album a volá sa *Paramour Sessions*. Dňa 24. marca 2009 skupina vydala svoj šiesty štúdiový album *Metamorphosis*. Z neho boli vydaná tri single: „Lifeline", „Hollywood Whore" a „I Almost Told You That I Loved You". Dňa 31. augusta 2010 vydali svoj zatiaľ posledný štúdiový alnum *Time for Annihilation*.

Členovia
--------

* Jacoby Shaddix spev
* Jerry Horton gitara, vokály
* Tobin Esperance basgitara, vokály
* Tony Palermo bicie, vokály (do roku 2008 Dave Buckner)

Diskografia
-----------

* *Potatoes for Christmas* (1994)
* *Caca Bonita* (1995)
* *Old Friends From Young Years* (1997)
* *5 Tracks Deep* (1998)
* *Let 'Em Know* (1999)
* *Infest* (2000)
* *Lovehatetragedy* (2002)
* *Getting Away With Murder* (2004)
* *The Paramour Sessions* (2006)
* *Metamorphosis* (2009)
* *Time for Annihilation* (2010)

Referencie
----------

1. ↑  PHARES, Heather. *Papa Roach Biography* [online]. Allmusic, [cit. 2009-03-23]. Dostupné online.
2. ↑   *Papa Roach overruns rock with Infest* [online]. pauseandplay.com, [cit. 2010-03-05]. Dostupné online. Archivované 2011-06-13 z originálu.
3. ↑

| * z
* d
* u
Papa Roach |
| --- |
| 
* Jacoby Shaddix
* Jerry Horton
* Tobin Esperance
* Tony Palermo

Bývalí členovia
Will James
Dave Buckner
 |
| Štúdiové albumy | 
* *Old Friends from Young Years*
* *Infest*
* *Lovehatetragedy*
* *Getting Away with Murder*
* *The Paramour Sessions*
* *Metamorphosis*
* *Time for Annihilation*

 |
| Koncertné albumy | 
* *Time for Annihilation*

 |
| EP | 
* *Rolling Stone Original*
* *Live Session (iTunes Exclusive)*
* *Hit 3 Pack: Forever*
* *Naked and Fearless: Acoustic EP*

 |
| Kompilácie | 
* *...To Be Loved: The Best of Papa Roach*

 |
| Video albumy | 
* *Papa Roach: Live & Murderous in Chicago*
* *Crüe Fest*

 |
| Single | 
* „Last Resort"
* „Broken Home"
* „Between Angels and Insects"
* „She Loves Me Not"
* „Time and Time Again"
* „Getting Away with Murder"
* „Scars"
* „...To Be Loved"
* „Forever"
* „Hollywood Whore"
* „Lifeline"
* „I Almost Told You That I Loved You"
* „Burn"
* „No Matter What"

 |
| Súvisiace články | 
* Diskografia

 |